CELEX: 62011CJ0164
Valstybės įsipareigojimų neįvykdymas
Direktyva 2003/96/EB
Energetikos produktų ir elektros energijos apmokestinimas
Neperkėlimas per nustatytą terminą

Valstybės įsipareigojimų neįvykdymas – Nuostatų, būtinų elektros energijos apmokestinimo sistemai suderinti su 2003 m. spalio
27 d. Tarybos direktyvoje 2003/96/EB, pakeičiančioje Bendrijos energetikos produktų ir elektros energijos mokesčių struktūrą
(OL L 283, p. 51; 2004 m. specialusis leidimas lietuvių k., 9 sk., 1 t., p. 405), numatytomis nuostatomis, nepriėmimas per
nustatytą terminą – Vienodo tarifo taikymas pasibaigus pereinamajam laikotarpiui.
Rezoliucinė dalis
1.
Nepriimdama nuostatų, būtinų elektros energijos apmokestinimo sistemai suderinti su 2003 m. spalio 27 d. Tarybos direktyvoje 2003/96/EB,
pakeičiančioje Bendrijos energetikos produktų ir elektros energijos mokesčių struktūrą, numatytomis nuostatomis, nepaisant
to, kad baigėsi šios direktyvos 18 straipsnio 10 dalies antroje pastraipoje numatytas pereinamasis laikotarpis, Prancūzijos
Respublika neįvykdė įsipareigojimų pagal šią direktyvą.
2.
Prancūzijos Respublika padengia bylinėjimosi išlaidas.